Ο Σύλλογος “Άγιος Γεώργιος Γκιούλμπαξε” τίμησε τα 100 χρόνια από τη Μικρασιατική Καταστροφή-Γενοκτονία

ΣΜΥΡΝΗ, ΚΑΛΛΙΣΤΗ ΠΑΣΩΝ ΤΩΝ ΠΟΛΕΩΝ
Ο ΛΕΩΝ ΤΗΣ ΣΜΥΡΝΗΣ ΧΡΥΣΟΣΤΟΜΟΣ
Το χορευτικό του Συλλόγου συμμετείχε στα εγκαίνια της έκθεσης μνήμης “Από το δεν λησμονώ στο δεν ξεχνώ”

Ο Πολιτιστικός Μικρασιατικός Σύλλογος “ΆΓΙΟΣ ΓΕΩΡΓΙΟΣ ΓΚΙΟΥΛΜΠΑΞΕ” πραγματοποίησε εκδήλωση για τα 100 χρόνια μνήμης από τη Μικρασιατική Καταστροφή, στο Πολιτιστικό Κέντρο Μελισσίων το βράδυ της 26ης Νοεμβρίου 2022.
Δύο Κυρίες, η Βγένα Βαρθολομαίου και η Μαρίτσα Σαριντζιώτου-Σπύρου καθήλωσαν τους παρευρισκόμενους στην εκδήλωση, με τις ομιλίες τους.
Η ιστορικός, λογοτέχνης, αρχαιολόγος, Γενική Γραμματέας της ΈΝΩΣΗΣ ΣΜΥΡΝΑΙΩΝ κα Βγένα Βαρθολομαίου ταξίδεψε το κοινό σε ένα οδοιπορικό μνήμης από την ίδρυση της Σμύρνης έως και τις τελευταίες ημέρες πριν την καταστροφή της από τους Τούρκους.
Την “Σμύρνη, Καλλίστη Πασών των Πόλεων” ύμνησε η κα Βαρθολομαίου. Ο χειμαρρώδης λόγος της ενθουσίασε τους παρόντες και δημιούργησε ένα μυσταγωγικό περιβάλλον.
Η συγγραφέας κα Μαρίτσα Σαριντζιώτου-Σπύρου συγκίνησε με την ομιλία της για τον Λέοντα της Σμύρνης Χρυσόστομο, τη ζωή και το μαρτυρικό τέλος του Αγίου.
Η ίδια αναφέρθηκε επίσης στην Ανδρονίκη Γκατζόλη, τη γιαγιά του Προέδρου του Συλλόγου “Άγιος Γεώργιος Γκιούλμπαξε” και τις συγκλονιστικές ατέλειωτες ώρες διαφυγής έως ότου επιβιβαστεί στο πλοίο της Σωτηρίας από το Ακρωτήριο του Κόρακα. Η συγγραφέας παρουσίασε βίντεο σχετικό με τη Σμύρνη κατά τη διάρκεια της εκδήλωσης.
Χαιρετισμό απηύθυναν η Αντιπεριφερειάρχης Β.Τ Αθηνών Όλγα Κεφαλογιάννη, ο Αντιπεριφερειάρχης Υγείας Αττικής Γιάννης Κεχρής, ο Πρόεδρος της “Ένωσης Σμυρναίων” Γιώργος Αρχοντάκης, η Φωτεινή Μαρκαντώνη Δημοτική Σύμβουλος εντεταλμένη στη Δ.Κ Νέας Πεντέλης.
Την εκδήλωση τίμησαν με την παρουσία τους εκτός των ανωτέρω και μεταξύ άλλων η Δήμαρχος Πεντέλης Δήμητρα Κεχαγιά, η Αντιδήμαρχος Άντα Μπούσουλα, ο Άγγελος Παλαιοδήμος Δημοτικός Σύμβουλος και επικεφαλής του Συνδυασμού ΠΕΝΤΕΛΗ 2000, ο Δημοσθένης Παπακωνσταντίνου Δημοτικός Σύμβουλος επικεφαλής του Συνδυασμού ΔΗΜΟΤΙΚΗ ΣΥΜΜΑΧΙΑ, οι Δημοτικοί Σύμβουλοι Σπύρος Φρεμεντίτης, Παναγιώτης Μούστρης, Νίκος Τόλιος, Ελένη Γκρέτσα, Γιώργος Τζεβελέκας, ο Πρόεδρος Δ.Κ.Ν. Πεντέλης Εμμανουήλ Μιχελακάκης, ο Κ.Σ.Ν. Πεντέλης Γιάννης Μπουλούκος, ο Κ.Σ.Ν. Πεντέλης Νίκος Οικονομίδης, το μέλος της Κ.Ε του ΠΑΣΟΚ Παναγιώτης Γκανιάτσος, ο επικεφαλής του Συνδυασμού ΠΕΝΤΕΛΗ, ΠΟΛΗ ΠΡΟΤΥΠΟ Κωνσταντίνος Βαρλαμίτης, η φιλόλογος, συγγραφέας και εκδότρια Καίτη Χαϊδεμένου-Λειβαδά, η Πρόεδρος της ΈΝΩΣΗΣ ΜΙΚΡΑΣΙΑΤΩΝ ΜΕΛΙΣΣΙΩΝ Πόπη Θεοφιλίδου-Δημητράκη, η Γραμματέας της ΈΝΩΣΗΣ ΓΥΝΑΙΚΩΝ Αικατερίνη Μητσάκη, η αρχαιολόγος νομισματολόγος Δημηλένα Λαδογιάννη-Χαϊκάλη, ο ζωγράφος Βασίλης Βαγιάννης, ο π. διεθνής μπασκετμπολίστας Ανδρέας Χαϊκάλης, ο π. Δημοτικός Σύμβουλος και Αντιπρόεδρος του ΟΠΑΘ Βασίλης Λάζος  κ.ά.

*********************

Την Τετάρτη 23 Νοεμβρίου 2022 το χορευτικό μας τμήμα χειροκροτήθηκε θερμότατα συμμετέχοντας με παραδοσιακούς μικρασιατικούς χορούς στην Πλατεία Συντάγματος, στα πλαίσια των εγκαινίων της έκθεσης μνήμης και τιμής “Από το δεν λησμονώ στο δεν ξεχνώ”.
Η έκθεση διήρκησε από τις 21-27 Νοεμβρίου και διοργανώθηκε από την Ομοσπονδία Κυπριακών Οργανώσεων Ελλάδος σε συνεργασία με τον Δήμο Νεάπολης-Συκεών, το Παγκόσμιο Συμβούλιο Ποντιακού Ελληνισμού και το Ίδρυμα “Δεν Λησμονώ - Γεώργιος Καραμάνος”.
Τρεις τραγωδίες, μια τριλογία μνήμης αφιερωμένη στη Μικρασιατική Καταστροφή – τη Γενοκτονία των Ποντίων, την Εισβολή και Κατοχή της Τουρκίας στην Κύπρο.
Ομιλητές στα εγκαίνια της φωτογραφικής έκθεσης ήταν ο Φώτης Φωτίου Επίτροπος Προεδρίας Κυπριακής Δημοκρατίας, ο Κυριάκος Κενεβέζος Πρέσβης Κυπριακής Δημοκρατίας, ο Στέφανος Τανιμανίδης τ. Πρόεδρος Παγκοσμίου Συμβουλίου Ποντιακού Ελληνισμού, ο Σίμος Δανιηλίδης Δήμαρχος Νεάπολης-Συκεών,  Γεώργιος Καραμάνος Ιδρυτής του Ιδρύματος “Δεν Λησμονώ – Γεώργιος Καραμάνος”.
Την εκδήλωση παρουσίασε ο ηθοποιός Λάζος Τερζάς.
Το Χορευτικό Τμήμα του Συλλόγου “Άγιος Γεώργος Γκιούλμπαξε” συνόδευσαν εκ μέρους της Διοίκησης, ο Πρόεδρος Παναγιώτης Γκατζόλης, ο Γενικός Γραμματέας Γιάννης Μπολέτης, η Ειδική Γραμματέας Χρύσα Μπάμπου και οι υπεύθυνες του Τμήματος Μαργαρίτα Χατζηγιάννη και Δέσποινα Μαδάκη.

		Ο Πρόεδρος			 Ο Γενικός Γραμματέας
Παναγιώτης Γκατζόλης		Γιάννης Μπολέτης